PMIndiaData/PMIndiaSum huggingface dataset:
مرکزی کابینہ نے مرکز کی حمایت یافتہ اسکیم نیشنل آیوش مشن  کو جاری رکھنے کی منظوری دی

نئی دہلی، 14 جولائی، 2021 : وزیراعظم جناب نریندر مودی کی صدارت میں مرکزی کابینہ نے نیشنل آیوش مشن (این اے ایم ) کو مرکز کی حمایت یافتہ اسکیم کی شکل میں یکم اپریل 2021 سے 31 مارچ 2026 تک 4607.30 کروڑ روپئے (مرکزی حصہ کے طور پر 3000 کروڑ روپئے اور ریاست کے حصہ کے طور پر 1607.30 کروڑ روپئے ) کے مالی خرچ کے ساتھ جاری رکھنے کو منظوری دے دی ہے۔ آیوش مشن 15 ستمبر 2014 کو شروع کیا گیا تھا۔ بھارت کے پاس آیوروید، سدھ، سوا- رگپا، یونانی اور ساتھ ہی ہومیوپیتھی (اے ایس یو اینڈ ایچ) جیسے روایتی طریقہ علاج کی نمائدنگی کرنے والی ایک مثالی وراثت ہے۔ جو تدارکی ، فروغ کی طرف میلان رکھنے والی اور شفاف بخش حفظان صحت کے لئے علم کا خزانہ ہے ۔ بھارتی طریقہ علاج کی خصوصیات یعنی ان کے تنوع اور لچیلاپن ،قابل رسائی، قابل استطاعات ، عوام کے ایک بڑے طبقے کے ذریعہ قابل قبول ، مقابلتاً کم لاگت اور بڑھتی ہوئی معاشی قدر ،انہیں ایسی طبی خدمات فراہم کرنے والی بناتی ہیں جن کی ہمارے ایک بڑے طبقے کو ضرورت ہے۔ مرکز کی حمایت یافتہ اسکیم ، نیشنل آیوش مشن کو آیوش وزارت ، بھارتی حکومت کے ذریعہ سستی آیوش خدمات فراہم کرنے کے مقصد سے نافذ کیا جارہا ہے۔اس کا مقصد آیوش اسپتالوں اور ڈسپنسری کو جدید بناکر وسیع رسائی کے ساتھ ، پرائمری ہیلتھ سنٹرز (پی ایچ سی) ، کمیونٹی ہیلتھ سینٹرز (سی ایچ سی) اور ضلع اسپتالوں (ڈی ایچ ) میں آیوش سہولیات کو ایک ساتھ فراہم کرنا، آیوش تعلیمی اداروں کی تجدید کاری کے توسط سے ریاستی سطح پر ادارہ جاتی صلاحیت کو مستحکم کرنا ،50 بستروںوالے مربوط آیوش اسپتال کا قیام ، آیوش پبلک ہیلتھ پروگرام اور 12500 آیوش ہیلتھ اور ویلنیس سنٹرز کو چلانا ہے۔ ان کے پیچھے مقصد آیوش اصولوں اور روایتوں کی بنیاد پر ایک جامع ویلنیس ماڈل کی خدمات فراہم کرنا ہے تاکہ بیماری کے بوجھ کو کم کرکے اور جیب پر پڑنے والے خرچ کو کم کرکے ‘‘اپنی دیکھ بھال آپ ’’ کے لئے عوام کو بااختیار بنایا جاسکے ۔ مشن ملک میں خاص طور پر پسماندہ اور دوردراز کے علاقوں میں آیوش ہیلتھ خدمات / تعلیم فراہم کرنے کے لئے ریاستوں / مرکز کے زیر انتظام علاقوں کی حکومتوں کی کوششوں کی حمایت کرکے طبی خدمات کی خامیوں کو دور کررہا ہے۔ این اے ایم کے تحت ایسے علاقوں کی مخصوص ضرورتوں اور ان کے سالانہ منصوبوں میں زیادہ وسائل مختص کرنے پر خاص طور پر توجہ دی جاتی ہے۔ مشن سے مندرجہ ذیل نتائج برآمد ہونے کی امید ہے:۔ آیوش خدمات اور دواؤں کی بہتر دستیابی اور تربیت یافتہ افرادی قوت فراہم کرکے بہتر طبی سہولیات کے توسط سے آیوش حفظان صحت سے متعلق خدمات تک بہتررسائی ۔ بہتر سہولیات سے آراستہ بہت سے آیوش تعلیمی اداروں کے توسط سے آیوش کی تعلیم میں بہتری ۔ آیوش حفظان صحت کی خدمات کے نظام کا استعمال کرتے ہوئے نشان زد پبلک ہیلتھ پروگرام کے توسط سے متعدی /غیرمتعدی بیماریوں کو کم کرنے پر توجہ مرکوز کرنا ۔
مرکزی کابینہ نے بھارت اور کوسٹاریکا  کے درمیان بایو ٹکنالوجی کے شعبے میں مفاہمت  کی دستاویز  کی منظوری دےدی ہے

نئیدہلی13جون۔مرکزی کابینہ کی میٹنگ کو ، جس کی صدار ت وزیر اعظم جناب نریندر مودی نے کی ، بھارت اور کوسٹاریکا کے درمیان بایو ٹکنالوجی کے شعبے میں مفاہمت کی دستاویز (ایل او آئی ) پر دستخط کئے جانے سے واقف کرایا گیا۔ اس دستاویزکا مقصد سائنس اور ٹکنالوجی ڈپلومیسی میں اختراع کے سلسلے میں تعاون کے ایجنڈے پر دستخط کرنا تھاتاکہ بایو ٹکنالوجی کی تعلیم ، تربیت اور ریسرچ کے شعبے میں ایک ٹھوس اسٹریٹجک منصوبہ مرتب کیا جاسکے ۔ اس دستاویز پر مار چ 2019 میں دستخط کئے گئے تھے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
وزیر اعظم نے رانی ویلو ناچیار کو ان کے یوم پیدائش پر خراج عقیدت پیش کیا

وزیر اعظم جناب نریندر مودی نے رانی ویلو ناچیار کو ان کے یوم پیدائش پر خراج عقیدت پیش کیا ہے۔ ایک ٹویٹ میں، وزیر اعظم نے کہا؛ ‘‘ حوصلہ مند رانی ویلو ناچیار کو ان کے یوم پیدائش پر خراج عقیدت۔ وہ اپنے لوگوں کے لیے انصاف کو یقینی بنانے میں پیش پیش تھیں۔ انہوں نے استعمار کا ڈٹ کر مقابلہ کیا اور معاشرے کی فلاح و بہبود کے لیے بھی کام کیا۔ ان کی بہادری آنے والی نسلوں کو تحریک دیتی رہے گی۔’’
وزیراعظم نے نئی دلی میں آثار قدیمہ کی نئی ہیڈ کوارٹر عمارت کا افتتاح کیا

نئیدہلی،12جولائی۔وزیر اعظم جناب نریندر مودی نے آج نئی دلی میں واقع تلک مارگ پر ہندوستان کے آثار قدیمہ کی نئی ہیڈ کوارٹر عمارت ’’دھروہر بھون‘‘ کا افتتاح کیا۔اس موقع پر اظہار خیال کرتے ہوئے وزیر اعظم نے کہا کہ محکمہ آثارقدیمہ نے 150 برس کے دوران کافی کام کیا ہے ۔ وزیر اعظم نے ملک کی تاریخ کو اعلیٰ مقام پر لے جانے اور آثارقدیمہ کی مالامال وراثت کو اونچا مقام دلانے کی اہمیت پر زور دیا۔ انہوں نے کہا کہ لوگوں کو مقامی تاریخ اور اپنے قصبات ،شہروں اور خطوں کے بارے میں جاننے کے لئے آگے آنا چاہئے ۔ جناب مودی نے یہ بھی کہا کہ مقامی آثار قدیمہ میں اسباق اسکول کے نصاب کا حصہ بن سکتا ہے ۔اس تناظر میں انہوں نے ان تربیت یافتہ مقامی ٹورسٹ گائیڈس کی اہمیت کا بھی ذکر کیا جو اپنے علاقے کی تاریخ اوروراثت سے بخوبی واقف ہیں۔وزیر اعظم نے کہا کہ ہندوستان کو چاہئے کہ وہ دنیا کو فخر اوراعتماد کے ساتھ اپنی عظیم وراثت کو اجاگر کرے۔ محکمہ آثار قدیمہ کی نئی ہیڈ کوارٹر عمارت جدید سہولیات سے پوری طرح لیس ہے ، جس میں بارش کے پانیا کو جمع کرکے اسے استعمال کرنے کی صلاحیت موجود ہے ۔اس میں ڈیڑھ لاکھ کتابوں اور جریدوں کے مجموعے کے ساتھ ایک سینٹرل آثار قدیمہ کی لائبریری بھی ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ح ا ۔رم
کابینہ نے شمال مشرقی ریاستوں کی جامع ٹیلی مواصلاتی ترقی سے متعلق منصوبے کے تحت اروناچل پردیش اور آسام کے دو اضلاع میں موبائل کوریج دستیاب کرانے کے لئے یونیورسل سروس آبلیگیشن فنڈ اسکیم کو منظوری دی

نئی دہلی، 9 /دسمبر 2020 ۔ وزیر اعظم جناب نریندر مودی کی صدارت میں مرکزی کابینہ نے شمال مشرقی خطہ (این ای آر) کی جامع ٹیلی مواصلاتی ترقیاتی منصوبہ (سی ٹی ڈی پی) کے تحت، اروناچل پردیش اور آسام کے دو اضلاع کاربی آنگلونگ اور ڈیما ہاساؤ میں موبائل کوریج دستیاب کرانے کے لئے یونیورسل سروس آبلیکیشن فنڈ (یو ایس او ایف) یعنی ہمہ گیر خدمات ذمہ داری فنڈ اسکیم کو منظوری دی۔ اس پروجیکٹ میں پانچ برسوں کی مدت میں آپریشنز سے متعلق لاگت سمیت 2029 کروڑ روپئے کی نفاذی (امپلی منٹیشن) لاگت سے 2374 موبائل سہولیات سے محروم گاؤوں (اروناچل پردیش میں 1683 اور آسام کے دو اضلاع میں 691 گاؤں) میں موبائل کوریج دستیاب کرائے جانے کا تصور کیا گیا ہے۔ اس پروجیکٹ کو یونیورسل سروس آبلیکیشن فنڈ سے مالی مدد فراہم کرائی جائے گی اور اسے دسمبر 2022 تک مکمل کرنے کا ہدف مقرر کیا گیا ہے۔ موبائل سہولیات سے محروم نشان زد گاؤں میں 4جی موبائل خدمات دستیاب کرانے سے متعلق کام موجودہ یو ایس او ایف عمل کے تحت کھلے مسابقتی بولی کے تحت انجام دیا جائے گا۔ اروناچل پردیش اور آسام کے دور دراز اور دشوار گزار موبائل کی سہولت سے محروم علاقوں میں موبائل خدمات دستیاب کرانے سے ان علاقوں میں ڈیجیٹل کنیکٹیوٹی کو فروغ ملے گا، جس سے خودکفیل بننے، سیکھنے کے عمل میں مدد ملنے، اطلاعات اور معلومات کی اشاعت، فروغ ہنرمندی اور ترقی، آفات بندوبست، ای- حکمرانی سے متعلق اقدامات، کمپنیوں اور ای- کامرس سہولتوں کے قیام، معلومات مشترک کرنے کے لئے تعلیمی اداروں کو خاطرخواہ تعاون دستیاب کرانے اور روزگار کے مواقع کی دستیابی اور ڈیجیٹل انڈیا کے تصور کی تکمیل کرنے میں مدد ملے گی۔ اس سے گھریلو سطح پر مینوفیکچرنگ کو فروغ ملے گا اور آتم نربھر بھارت کے مقاصد کی تکمیل ہوگی۔
وزیر اعظم نے آسام میں ہوئے کشتی کے ایک حادثہ پر غم کا اظہار کیا

وزیر اعظم جناب نریندر مودی نے آسام میں ہوئے کشتی کے ایک حادثہ پر بے حد افسوس کا اظہار کیا ہے۔ انہوں نے کہا کہ مسافروں کو بچانے کی ہر ممکن کوشش کی جا رہی ہے۔ وزیر اعظم نے اپنے ایک ٹوئٹ میں کہا: ’’آسام میں ہوئے کشتی کے حادثہ سے غم زدہ ہوں۔ مسافروں کو بچانے کے لیے ہر ممکن کوششیں کی جا رہی ہیں۔ میں سبھی کی حفاظت اور فلاح کی دعا کرتا ہوں۔‘‘
بھارت میں آئل پام کی کاشت اور پیداوارکےعلاقے کو توسیع دینے کیلئے کابینہ کی منظوری

نئی دہلی،12۔اپریل ،مرکزی کابینہ نے وزیر اعظم جناب نریندرمودی کی قیادت میں بھارت میں آئل پام کی کاشت کے رقبےا ور اس کی پیداوار بڑھانے کے لئے درکار اقدامات کو اپنی منظوری دے دی ہے۔ اس منظوری کا تعلق آئل پام کاشت کے سلسلے میں این ایم او او پی (تلہن اورآئل پام سے متعلق قومی مشن)کےتحت اراضی کی حدود میں رعایت دینا،این ایم او او پی کے مِنی مشن -2 کے تحت فراہم کی جانے والی امداد کےقواعد اور اصول پر نظرثانی وغیرہ جیسے امور شامل ہیں۔ م ن ۔ ۔ ک ا
جی 20 سربراہ کانفرنس کے دوسرے اجلاس :آب و ہوا میں تبدیلی اور ماحولیات میں، وزیراعظم کا خطاب

معززین ، آج ، جب میں آب و ہوا سے متعلق کارروائی کے معاملے پر جی 20 ملکوں کے درمیان ہوں، میں اپنی دو بڑی ذمہ داریوں کے تئیں پوری حساسیت کے ساتھ اپنا نقطہ نظر پیش کرنا چاہتا ہوں ۔ پہلی ذمہ داری آب و ہوا سے نمٹنے کی ہے جسے ہزاروں سال قدیم بھارتی روایت سے تحریک ملی ہے۔ہم اس معاملے پر حوصلہ مندانہ مقاصد کے ساتھ آگے بڑھ رہے ہیں۔ جب ہم نے پیرس میں اپنے مقاصد کا اعلان کیا تھا تو بہت سوں نے ہم سے پوچھا کہ بھارت ،175 جی ڈبلیو قابل تجدید توانائی جیسی کوئی چیز حاصل کرپائے گا لیکن بھارت ان مقاصد کو نہ صرف تیزی سے حاصل کررہا ہے بلکہ وہ اس سے زیادہ اونچے مقاصد طےکرنے پر بھی کام کررہا ہے۔ بھارت کے ، پیرس معاہدوں سے آگے بھارت نے دو کروڑ 60 لاکھ ہیکٹیئر بے کار پڑی زمین کی بحالی کا مقصد طے کیا ہے۔ بھارتی ریلویز نے ، جو ہر سال اوسطاًآٹھ ارب مسافروں کو لے جانے والا دنیا کا سب سے بڑاریلوے محکمہ ہے 2030 تک‘ نیٹ زیرو ’ کا عزم کیا ہے ۔ اس فیصلے کے ساتھ ہی بھارتی ریلویز کاربن کا 6 کروڑ ٹن سالانہ اخراج کم کردے گا۔ ہم 2025 تک پٹرول میں 20 فیصد ایتھنول ملانے کے مقصد پر کام کررہے ہیں۔ ایشیائی ببرشیروں ،شیروں، گینڈوں اور ڈولفنس کی تعداد میں اضافہ کرکے بھارت نے یہ ثابت کردیا ہے کہ ماحول کو تحفظ دینے کا ہمارا عزم محض توانائی کے مباحثہ تک محدود نہیں ہے۔ بھارت نے نہ تو کبھی اپنی ذمہ داری سے منھ موڑا ہے اور نہ ہی وہ ایسا کرے گا۔ پچھلے برسوں میں جو کوششیں کی گئی ہیں ان کی وجہ سے آج کا بھارت ، قابل تجدید توانائی کی صلاحیت کے ضمن میں دنیا میں پانچ سرکردہ ملکوں میں سے ایک ہے۔بھارت کی اس کامیابی کو دنیا بھی تسلیم کرتی ہے۔ امریکہ، فرانس ، برطانیہ اور سویڈن جیسے ممالک بھی آئی ایس اے اور سی ڈی آر آئی جیسے ہمارے بہت سے اقدام میں ہمارے شراکت دار ہیں۔ معززین ، جب میں اپنی دوسری ذمہ داری – آ ب و ہوا کے ساتھ انصاف کے بارے میں سوچتا ہوں تو میرے دل میں بھی ایک ٹیس اٹھتی ہے۔آب و ہوا کے ساتھ انصاف کو بھول کر ہم نہ صرف ترقی پذیر ملکوں کے ساتھ ناانصافی کررہے ہیں بلکہ ہم پوری انسانیت کے ساتھ بے وفائی کررہے ہیں۔ ترقی پذیر ملکوں کی آواز کے طور پر بھارت ترقی یافتہ ملکوں کی طرف سے رقوم کے حصول سے غفلت کو نظرانداز نہیں کرسکتا ۔ رقوم کے سلسلے میں کسی ٹھوس پیش رفت کے بغیر آب و ہوا سے متعلق کارروائی کے لئے ترقی پذیر ملکوں پر زور ڈالنا ناانصافی ہے۔ میں تجویز رکھتا ہوں کہ ترقی یافتہ ممالک کو ، چاہئے کہ وہ یہ نشانہ طے کرلیں کہ وہ ترقی پذیر ملکوں میں ماحول کے لئے سازگار پروجیکٹوں کو رقوم مہیا کرانے کے مقصد سے اپنی دستیاب مجموعی گھریلو پیداوار کا کم سے کم ایک فیصد حصہ مختص کریں گے۔ معززین ، میں یہ جی -20 شرکا کے سامنے یہ تین قابل عمل نکات پیش کرتا ہوں۔ پہلا، جی -20 ممالک کو صاف ستھری توانائی کے پروجیکٹوں سے متعلق ایک فنڈ تشکیل دینا چاہئے جسے ان ملکوں میں استعمال کیا جاسکےجہاں ابھی تک صورتحال انتہائی ابتر نہیں ہوئی ہے۔ اس فنڈ سے آئی ایس اے جیسے دیگر اداروں کو بھی مدد مل سکتی ہے۔ دوسرے ہمیں تحقیقی اداروں کا ایک نیٹ ورک تشکیل دینا چاہئے جو جی -20 سے وابستہ ان ملکوں میں صاف ستھری توانائی پر کام کرے جو نئی ٹکنالوجی اور اس کے استعمال سے متعلق بہترین طور طریقوں پر کام کریں گی۔ تیسرے جی-20 ممالک کو ماحول کے لئے سازگار ہائیڈروجن کے میدان میں عالمی معیارات تخلیق کرنے کے لئے ایک ادارہ تشکیل دینا چاہئے تاکہ اس کی تیاری اور استعمال میں بڑھاوا دیا جاسکے۔ بھارت بھی ان سبھی کوششوں میں پوری طرح تعاون دے گا۔ شکریہ اعلان دستبرداری : یہ وزیراعظم کے بیانات کا ان قریب ترجمہ ہے ،اصل بیانات ہندی میں دیئے گئے تھے۔
اُجوَلا سبسڈی سے متعلق لیا گیا آج کا فیصلہ کنبے کے بجٹ کو زبردست راحت فراہم کرے گا: وزیر اعظم

نئی دہلی، 21 مئی 2022: پیٹرول اور ڈیزل کی قیمتوں میں خاطرخواہ تخفیف سے مختلف شعبوں میں مثبت اثرات مرتب ہوں گے اور ہمارے شہریوں کو راحت حاصل ہوگی: وزیر اعظم وزیر اعظم نے آج کہا کہ اُجوَلا سبسڈی اور پیٹرول و ڈیزل کی قیمتوں میں تخفیف سے متعلق لیے گئے فیصلے مختلف شعبوں پر مثبت اثرات مرتب کریں گے، ہمارے شہریوں کو راحت بہم پہنچائیں گے اور ’’زندگی کو مزید آرام دہ‘‘ بنائیں گے۔ ان فیصلوں کے تعلق سے وزیر خزانہ کے ٹوئیٹس کا حوالہ دیتے ہوئے، وزیر اعظم نے ٹوئیٹ کیا: ’’ہمارے لیے عوام سب سے پہلے ہیں آج کے فیصلے، خصوصاً پیٹرول اور ڈیزل کی قیمتوں میں غیر معمولی تخفیف سے متعلق فیصلہ مختلف شعبوں پر مثبت اثرات مرتب کرے گا ، ہمارے شہریوں راحت بہم پہنچائے گا اور’’زندگی کو مزید آرام دہ‘‘ بنائے گا۔‘‘ "
سابق وزیر خارجہ سشما سوراج کو وزیر اعظم کا خراج عقیدت

نئی دلّی، 07 اگست / وزیر اعظم جناب نریندر مودی نے آج سابق وزیر امور خار جہ سشما سوراج کو ان کی رہائش گاہ پر خراج عقیدت پیش کیا۔ وزیر اعظم نے ان کی رحلت پر تعزیت کا اظہار کرتے ہوئے کہا کہ ”ہندوستانی سیاست کے ایک شاندار باب کا خاتمہ ہو گیا ہے۔ بھارت اس غیر معمولی رہنما کی وفات سے غم زدہ ہے، جس نے غریبوں کی زندگی کو بہتر بنانے اور عوام کی خدمت کے لئے اپنی زندگی وقف کردی تھی۔ سشما سوراج جی اپنی نوعیت کی واحد خاتون تھیں، جو کہ کروڑوں لوگوں کے لئے تحریک کا وسیلہ تھیں۔“ سشما جی ایک با معنی ترجمان اور غیر معمولی صلاحیت کی حامل رکن پارلیمنٹ تھیں۔ وہ پارٹی میں قابل تحسین اور قابل احترام شخصیت کی حامل تھیں۔وہ بھارتیہ جنتا پارٹی کے نظریات اور مفادات کے معاملے میں کبھی سمجھوتہ نہیں کرتی تھیں، جس کے لئے انہوں نے بے انتہا تعاون دیاہے۔ سشما جی نے ہر وزارت میں، جس میں بھی انہوں نے کام کیاہے، شاندار منتظم ثابت ہوئی ہیں۔ مختلف ممالک کے ساتھ بھارت کے تعلقات اور معاملات کو بہتر بنانے کی سمت میں انہوں نے کلیدی رول ادا کیا۔ بطور وزیر کے، دنیا کے کسی بھی حصے میں مصیبت و آلام کے شکار ہندوستانیوں کے متعلق ان کا رول ہم نے شفقت بھرا پایا ہے۔ گزشتہ پانچ برسوں کے دوران وزیر امور خارجہ کے طور پر سشما جی کا انتھک کام میں فراموش نہیں کر سکتا۔ یہاں تک کہ جب ان کی صحت ٹھیک نہیں تھی، اپنی وزارت سے متعلق کام کے ساتھ انہوں نے جتنا ممکن ہو سکا، انصاف کے ساتھ کام کیا۔ سشما جی کی رحلت ایک ذاتی نقصان ہے۔ وہ ہر اس کام کے لئے یاد رکھی جائیں گی جو کہ انہوں نے بھارت کے لئے کیا ہے۔ دکھ کی اس گھڑی میں میں ان کے کنبے، ان کے مداحوں کے ساتھ شریک ہوں۔ اوم شانتی۔“ سابق وزیر امور خارجہ محترمہ سشما سوراج کا گزشتہ رات نئی دلّی میں انتقال ہو گیا۔ ۔۔۔۔۔۔
وزیراعظم جناب نریندر مودی نے 12ویں برکس سربراہ کانفرنس میں شرکت کرکے آج بھارت کی  قیادت کی

نئی دلی، 17/ نومبر 2020: وزیراعظم جناب نریندر مودی نے 12ویں برکس سربراہ کانفرنس میں شرکت کرکے بھارت کی قیادت کی۔ یہ سربراہ کانفرنس روس کے صدر ولادیمیر پتن کی صدارت میں 17 نومبر 2020 کو ورچوول طریقے سے منعقد کی گئی۔ سربراہ کانفرنس کا موضوع تھا: ‘ عالمی استحکام، مشترک سکیورٹی اور اختراعی ترقی’۔ برازیل کے صدر جیر بولسونارو، چین کے صدر شی جن پنگ اور جنوبی افریقہ کے صدر سرل راما فوسا نے بھی سربراہ کانفرنس میں شرکت کی۔ وزیراعظم نے روس کی قیادت میں کووڈ-19 عالمی وبا کی وجہ سے پیدا چیلنجوں کے باوجود برکس میں تیز رفتاری پر صدر پتن کی تعریف کی۔ انہوں نے کہا کہ برکس نے دہشت گردی کے خلاف لڑائی میں اور عالمی معیشت کو فروغ دینے میں اہم رول ادا کیا ہے۔ وزیراعظم نے اقوام متحدہ اور خاص طور پر حفاظتی کونسل اور ڈبلیو ٹی او ، آئی ایم ایف اور ڈبلیو ایچ او وغیرہ جیسے دیگر بین الاقوامی اداروں میں ضروری اصلاحات کے لیے کہا، تاکہ انہیں دور حاضر کے حقائق کی روشنی میں فائدہ مند بنایا جاسکے۔ وزیراعظم نے کووڈ-19 عالمی وبا سے نمٹنے میں تعاون کے لیے کہا اور اس سلسلے میں انہوں نے بھارت کی طرف سے 150 سے زیادہ ملکوں کو لازمی داؤوں کی سپلائی کے لیے کہا۔ انہوں نےکہا کہ 2021 میں برکس کی اپنی قیادت میں بھارت روایتی دواؤوں، ڈیجیٹل صحت، عوام سے عوام کے درمیان تعلقات اور ثقافتی تبادلوں سمیت برکس ملکوں کے مابین تعاون کو ٹھوس شکل دینے پر توجہ مرکوز کرے گا۔ سربراہ کانفرنس کے اختتام پر برکس رہنماؤں نے ماسکو اعلامیے کو منظوری دی۔
وزیر اعظم نے گجرات میں کیوڈیا کے مقام پر  آروگیہ ون، آروگیہ کٹیر، ایکتا مال اور بچوں کے نیوٹریشن پارک کا افتتاح کیا

نئی دہلی،30اکتوبر وزیر اعظم جناب نریندر مودی نے گجرات میں کیوڈیا کی مضبوط ترقی کے تحت مختلف پروجیکٹوں کا افتتاح کیا ہے۔ جناب مودی نے آروگیہ ون اور آروگیہ کٹیر کا افتتاح کیا۔ انھوں نے ایکتامال اور بچوں کے نیوٹریشن پارک کا بھی افتتاح کیا۔ آروگیہ ون اور آروگیہ کٹیر آروگیہ ون میں مختلف اقسام کے پانچ لاکھ پودے ہیں یہ ون 17 ایکڑ کے رقبے میں پھیلا ہوا ہے۔ آروگیہ کٹیر میں روایتی علاج معالجے کی سہولتوں میں سنگیری دوا خانہ ہے جو آیوروید، سدھا، یوگا اور پنچ کرم پر مشتمل صحت کی دیکھ بھال کی خدمات فراہم کرے گا۔ ایکتا مال اس مال میں مختلف دستکاریوں اور روایتی اشیا کو نمائش کے لیے رکھا گیا ہے جن کا تعلق پورے بھارت سے ہے اور جو اکثریت میں وحدت کی عکاسی کرتی ہیں۔ یہ مال 35000 مربع فٹ میں پھیلا ہوا ہے۔ اس مال میں 20 امپوریم ہیں جن میں سے ہر ایک بھارت میں ایک خاص ریاست کی نمائندگی کرتا ہے اور یہ 110 دن میں تیار ہوا ہے۔ بچوں کا نیوٹریشن پارک اور مرر میز یہ ٹیکنالوجی کی معاونت سے تیار کیا گیا دنیا کاپہلا بچوں کا نیوٹریشن پارک ہے جو 35000 مربع فٹ پر محیط ہے۔ پارک میں ایک نٹری ٹرین بھی چلتی ہے جو مختلف دلچسپ عنوانات والے اسٹیشنوں پر رکتی ہے جن کے نام ہیں: ’فالسکا گرہم‘، ’پایوناگری‘، ’انّ پورنا‘، ’پوشن پورن‘ اور ’سوستھ بھارتم‘ شامل ہیں۔ ا س سے مختلف تفریحی سرگرمیوں کے ذریعے تغذیے کے بارے میں آگاہی پیدا ہوگی۔ ان سرگرمیوں میں آئینی بھول بھلیا، 5 ڈی ورچوئل ریئلٹی تھیٹراور مختلف کھیلوں جیسی سرگرمیاں شامل ہیں۔
وزیراعظم نے معروف گاندھیائی شخصیت شکنتلا چودھری کے انتقال پر اظہار تعزیت کیا

وزیراعظم جناب نریندرمودی نے معروف گاندھیائی شخصیت شکنتلا چودھری جی کے انتقال پر اپنے گہرے گنج وغم کااظہار کیا ہے ۔ ایک ٹویٹ میں وزیراعظم نے کہا : ‘‘ شکنتلا چودھری جی کو گاندھی جی کے اقدار کے فروغ کے سلسلے میں ان کی طرف سے زندگی بھر کی جانے والی کوششوں کے لئے ہمیشہ یاد رکھا جائے گا۔ سرنیاآشرم کے لئے ان کی معتبر خدمات نے بہت سی زندگیوں کو مثبت طور پر متاثر کیا ہے ۔ ان کے انتقال سے مجھے دکھ پہنچا ہے، میری ہمدردیاں ان کے کنبے اوربے شمار مداحوں کے ساتھ ہیں ۔ اوم شانتی’’۔
کابینہ نے ، ہند اور فرانس کے درمیان بحری بیداری مشن میں تعاون سے متعلق نفاذی
سمجھوتے کے بارے میں آگاہ کیا

نئی دہلی،27/جون۔ وزیراعظم جناب نریندر مودی کی سربراہی میں مرکزی کابینہ نے ہندوستان اور فرانس کے درمیان10 مارچ 2018 کو ہوئے بحری دائرہ اختیار بیداری مشن کے سلسلے میں تفصیلات طے کئے جانے سے قبل کےمطالعات کے لئے نفاذی معاہدے(آئی اے) کے بارے میں آگاہ کیا۔ یہ مجوزہ مشترکہ مشن بحری دائرہ اختیار میں بیداری کے لئے وقف کیاجائے گا جس کا مقصد دونوں ملکوں کو متعلقہ ا عداد وشمار اور خدمات سے متعلق ڈیٹا فراہم کرنا ہے۔ اس کا مقصد بحری ٹریفک کی نگرانی اور ان جہازوں کی شناخت کرنا ہے جو زیادہ سے زیادہ رفتار فریکوینسی کی حدود پر عمل نہیں کرتے ہیں۔ اس نگراں نظام سے، ہندوستان اور فرانس کی دلچسپی سے متعلق تمام حل فراہم کئے جاسکیں گے۔ اس نفاذی معاہدے کے مطابق، بھارتی خلائی تحقیق تنظیم(اسرو) اور سینٹر نیشنل ڈیٹیوڈ,اسپیشلز ( سی این ای ایس)فرانس، دونوں ملک بیداری مشن طے کئے جانے سے قبل کئے جانے والے معاہدوں کے دوران مشترکہ طور پر مختلف سرگرمیوں میں شامل ہوسکیں گے اور ایک سال کے اندر(معاہدے پر دستخط کے ایک سال کے اندر) اعلی متعلقہ انتظامیہ کے لئے مذکورہ مطالعات کے نتائج پیش کرسکیں گے۔
مرکزی کابینہ نے آفات کے خطرے کو کم کرنے اور بندوبست کے شعبے میں تعاون کے لئے بھارت اور اٹلی   جمہوریاؤں  کے  مابین مفاہمتی قرارداد کو منظوری دی

وزیراعظم جناب نریندر مودی کی صدارت میں کابینہ کو قومی آفات بندوبست اتھارٹی (این ڈی ایم اے) اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس کے درمیان ہوئے آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قراردادسے باخبر کرایا گیا۔ فوائد : آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قرارداد پر بھارت کی طرف سے این ڈی ایم اے اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس نے دستخط کئے تھے۔ اس مفاہمتی قرارداد کے تحت ایک ایسا نظام بنایا جائے گا ، جس سے بھارت اور اٹلی دونوں کو فائدہ ہوگا۔ اس کے تحت دونوں ملکوں کو ایک دوسرے کے آفات کے بندوبست کے نظام سے فائدہ ہوگا اور آفات کے بندوبست کے شعبے میں تیاری ، ردعمل اور صلاحیت سازی کے شعبوں کو مضبوط کرنے میں مدد ملے گی۔ قومی آفات بندوبست اتھارٹی (این ڈی ایم اے ) اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس کے مابین آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قرارداد پر جون 2021 میں دستخط کئے گئے تھے۔
وزیراعظم  نے ریاض میں شاہ سعودی عرب سے ملاقات کی۔

وزیراعظم جناب نریندر مودی نے ریاض میں مملکت سعودی عرب کے شہنشاہ عزت مآب شاہ سلمان بن عبدالعزیز السعود سے ملاقات کی۔ انہوں نے کہا کہ عزت مآب شاہ سلمان بن عبدالعزیز دنیا کے اہم ترین اکابر قائدین میں شامل ہیں۔ وزیراعظم نے مزید کہا کہ انہوں نے اس ملاقات میں عزت مآب شاہ سلمان بن عبدالعزیز السعود سے ہندوستان اور سعودی عرب کے درمیان تعاون کے مزید فروغ سے متعلق متعدد پہلوؤں پر تبادلہ خیال کیا۔ ۔۔۔۔۔۔۔۔۔۔۔ م ن ۔س ش۔ ت ع۔
کابینہ نے 10تا 13  دسمبر 2017 کے دوران ارجنٹینا کے بوئنس ایئرس میں منعقدہ ڈبلیو ٹی او کی وزارتی سطح کی گیارہویں کانفرنس میں بھارت کے اختیار کردہ طریقہ کار کو منظوری دی

نئی دہلی، 03 جنوری / وزیراعظم جناب نریندر مودی کی زیر صدارت مرکزی کابینہ نے محکمہ تجارت کے ذریعہ پیش کردہ نوٹ اور دسمبر 2017 میں ارجنٹینا کے بوئنس ایئرس میں منعقدہ ڈبلیو ٹی او کی وزارتی سطح کی 11 ویں کانفرنس میں بھارت کے ذریعہ اختیار کئے گئے طریقہ کار کو منظوری دے دی ہے۔ کانفرنس میں اختیار کردہ طریقہ کار کا مقصد وزارتی سطح کی کانفرنس میں بھارت کے مفادات ، ترجیحات اور تشویشات کا تحفظ کرنا تھا۔ کانفرنس کے پیش نظر بالی ؍ نیروبی مینڈیٹ کے مطابق غذائی تحفظ مقاصد کیلئے سرکاری ذخیرہ اندوزی کے مسئلہ پر کسی مستقل حل سے متعلق فیصلے کئے جانے کی توقع تھی۔ ڈبلیو ٹی او کے چند رکن ممالک خدمات میں گھریلو قوانین ،ماہی گیری میں ترغیبات، ای-کامرس، سرمایہ کاری کا راستہ ہموار ہونا اور بہت چھوٹی ، متوسط اور چھوٹی صنعتوں سے متعلق ضوابط پر نتائج کے خواہاں تھے۔ تاہم اتفاق رائے نہ ہونے کی وجہ سے غذا کی تحفظ مقاصد یا دیگر زرعی امور سے متعلق سرکاری ذخیرہ اندوزی پر کوئی نتیجہ برآمد نہیں ہوا۔ نومبر 2014 میں جنرل کونسل فیصلہ کے ساتھ بالی میں وزارتی سطح پر کیا گیا فیصلہ جس کا دسمبر 2015 میں ڈبلیو ٹی او کی دسویں وزارتی سطح کی کانفرنس میں اعادہ کیا گیا، وہ غذائی تحفظ مقاصد کے لئے سرکاری ذخیرہ اندوزی سے متعلق ایک عبوری میکانزم کی دستیابی کے ذریعے بھارت کا تحفظ کرتا ہے۔ یہاں تک کہ کسی مستقل حل پر اتفاق رائے ہو جائے اور جسے ڈبلیو ٹی او اختیار کرے۔ اس طرح کم از کم امدادی قیمتوں پر بھارت کے غذائی اجناس کی خریداری کے پروگرام محفوظ ہوگئے۔ کانفرنس کے دوران وزارتی سطح کے جو فیصلے کئے گئے ،ان میں ماہی گیری ترغیبات سے متعلق ضوابط پر ایک ورک پروگرام شامل ہے جس کا مقصد2019 میں ڈبلیو ٹی او کی وزارتی سطح کی بارہویں کانفرنس کسی فیصلے پر پہنچنا ہے۔ سرمایہ کاری کے لئے راستہ ہموار کرنا، ایم ایس ایم ای اور تجارت جن پر اتفاق رائے نہ ہوسکا، ان جیسے نئے امور پر وزارتی سطح کے فیصلوں کو آگے نہیں بڑھایا گیا۔ ( م ن ۔ ن ا ۔ م ف ۔ ) No. 82
وزیر اعظم نے جموں و کشمیر کی خوبصورتی اور مہمان نوازی پرایک  شہری کے ردعمل کو شیئر کیا

وزیر اعظم جناب نریندر مودی نے جموں و کشمیر کی خوبصورتی اور مہمان نوازی کے بارے میں ایک شہری کے ردعمل کو شیئر کیا ہے جس میں بیسرن، آرو، کوکرناگ، اچھبل، گل مرک ، سرینگر اور ڈل جھیل کی خوبصورتی کو اجاگر کیا گیا ہے۔ ایک شہری، جناب رنجیت کمار کے ایک ٹویٹ کا حوالہ دیتے ہوئے، وزیر اعظم نے 2019 میں سری نگر کےاپنے دورے کی ایک تصویر بھی ٹویٹ کی۔ شہری کے ٹویٹ کا جواب دیتے ہوئے وزیراعظم نے ٹویٹ کیا؛ ’’بہت خوب اچھا۔ میں بھی 2019 میں سری نگر کے اپنے دورے کی ایک تصویر شیئر کرنےسے خود کو روک نہیں پا رہا ہوں۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 11205
وزیر اعظم نے پرواسی بھارتیہ دیوس کے موقع پر بیرونِ ملک آباد بھارتیوں کو مبارکباد پیش کی

نئی دہلی، 09 جنوری 2022: وزیر اعظم جناب نریندر مودی نے پرواسی بھارتیہ دیوس کے موقع پر سبھی کو ، خصوصاً بیرونِ ملک آباد بھارتیوں کو مبارکباد پیش کی۔ ایک ٹوئیٹ میں، وزیر اعظم نے کہا؛ ’’پرواسی بھارتیہ دیوس کے موقع پر سبھی کو، خصوصاً بیرونِ ملک آباد بھارتیوں کو مبارکباد۔ ہمارے تارکین وطن نے پوری دنیا میں اپنی شناخت بنائی ہے اور مختلف شعبوں میں شاندار کارکردگی کا مظاہرہ کیا ہے۔ اس کے ساتھ ساتھ، وہ اپنی جڑوں سے بھی وابستہ رہے۔ ہمیں ان کی حصولیابیوں پر فخر ہے۔‘‘
وزیر اعظم نے صاحب زادہ زورآور سنگھ جی اور صاحب زادہ فتح سنگھ جی کی شہادت کی یاد میں 26 دسمبر کو ’’ویر بال دیوس‘‘ کے طور پر منانے کا اعلان کیا

نئی دہلی، 09 جنوری 2022: وزیر اعظم جناب نریندر مودی نے آج شری گورو گوبند سنگھ جی کے پرکاش پرب کے مبارک موقع پر ، یہ اعلان کیا ہے کہ اس سال سے ، صاحب زادہ زورآور سنگھ جی اور صاحب زادہ فتح سنگھ جی کی شہادت کی یاد میں 26 دسمبر کو ’ویر بال دیوس‘ کے طور پر منایا جائے گا۔ ٹوئیٹس کے ایک سلسلے کے تحت، وزیر اعظم نے کہا؛ ’’آج، شری گورو گوبند سنگھ جی کے پرکاش پرب کے مبارک موقع پر، مجھے یہ بات ساجھا کرتے ہوئے فخر کا احساس ہو رہا ہے کہ اس سال سے، 26 دسمبر کو ’ویر بال دیوس‘ کے طور پر منایا جائے گا۔ یہ صاحب زادوں کی جرأت اور انصاف کے لیے ان کی جدوجہد کو خراج تحسین ہے۔ ’ویر بال دیوس‘ اسی دن منایا جائے گا جس دن صاحب زادہ زورآور سنگھ جی اور صاحب زادہ فتح سنگھ جی نے، دیوار میں زندہ چنوادیے جانے کے بعد، شہادت کو گلے لگایا تھا۔ان دو عظیم شخصیات نے مذہب کے مقدس اصولوں سے منحرف ہونے کی بجائے موت کو ترجیح دی۔‘‘ ماتا گجری، شری گورو گوبند سنگھ جی اور 4 صاحب زادوں کی شجاعت اور نظریات لاکھوں افراد کو تقویت فراہم کرتے ہیں۔ انہوں نے کبھی نا انصافی کے آگے سر نہیں جھکایا۔ انہوں نے ایک ایسی دنیا کا تصور پیش کیا جو شمولیت اور ہم آہنگی پر مبنی ہو۔ وقت کا تقاضہ ہے کہ زیادہ سے زیادہ لوگ ان کے بارے میں جانیں۔‘‘ ش ح۔اب ن ۔ م ف
وزیراعظم نے آر کے لکشمن کو ان کے 100ویں یوم پیدائش پر یاد کیا

نئی دلّی ،24 اکتوبر، 2021/ وزیراعظم جناب نریندر مودی نے آر کے لکشمن کو ان کے 100 ویں یوم پیدائش پر خراج عقیدت پیش کیا ہے۔ جناب مودی نے 2018 میں ان کی کتاب ’’ٹائم لیس لکشمن‘‘ کے اجراء کے موقع پر دی گئی اپنی تقریر کو شئیر کیا۔ اپنے ایک ٹوئیٹ میں وزیراعظم نے کہا: ’’ ہر فن مولاآر کے لکشمن کو ن کے 100ویں یوم پیدائش پر یاد کرتا ہوں۔ انھوں نے اپنے کارٹونوں کے ذریعے وقت کےسماجی و سیاسی حقائق کو بڑی خوبصورتی سے بیان کیاہے۔ 2018 میں ان کی کتاب ’’ٹائم لیس لکشمن‘‘ کے اجراء کے موقع پر دی گئی اپنی تقریر کو شئیر کررہاہوں۔ https://t.co/S0srPeZ4hL
وزیراعظم نے عوام کو نوروز کی مبارکباد پیش کی

وزیراعظم جناب نریندر مودی نے نوروز کے موقع پر عوام کو مبارکباد پیش کی ہے۔ ایک ٹویٹ میں وزیراعظم نے کہا: "ہم نوروز کاآغاز اس دعا کے ساتھ کرتے ہیں اوراس کا جشن اس انداز میں مناتے ہیں کہ آنے والا سال ہر فرد کی زندگی میں خوشیاں اورخوشحالی اور بہترین صحت و عافیت لے کر آئے۔ دعا ہے کہ ہم سب کی تمام خواہشات پوری ہوں اور ہر طرف خوشحالی کا دور دورہ ہو۔ نوروز مبارک!’’